
 SC2007-15867/10.07.2007




   REFERAT
              privind eliberarea autorizaţiei de funcţionare pentru întabularea 


   
       unor  pieţe din municipiul Timişoara

Se propune spre analiză, comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane şi Direcţia Patrimoniu-Serviciul Administrare Imobile, privind eliberarea autorizaţiei de funcţionare pentru înscrierea în cartea funciară a pieţelor  din Timişoara, pieţe care au fost construite înainte de anul 1990..


Pieţele fac parte din domeniul public al municipiului Timişoara fiind cuprinse în anexa nr.2 al HG nr.977/2002 privind atestarea domeniului public al Municipiului Timişoara şi se află în administrarea Consiliului Local al Municipiului Timişoara.

Aceste pieţe sunt:

· Piaţa Dacia din Circumvalaţiunii- str.Stelelor,
· Piaţa Mehala ( talcioc)-str G.Alexandrescu, 
· Piaţa Giroc în careul format de strada Naturii-Calea Martirilor-Intrarea Peşterii, 
· Piaţa Doina din str.Mureş-C.Şagului 

· Piaţa din Iosefin-str.I.Văcărescu.


Pieţele au fost concesionate  către SC PIEŢE SA cu contractul de concesionare nr. 7/1999 încheiat în baza HCL nr.38/1998, modificată şi completată prin HCL nr.40/1999.


Având în vedere cele mai sus prezentate precum şi faptul că aceste pieţe nu sunt evidenţiate în cărţile funciare aferente, propunem eliberarea autorizaţiei de funcţionare pentru fiecare piaţă în parte.

Pentru eliberarea autorizaţiilor de funcţionare, în vederea înscrierii pieţelor în carţile funciare, se va depune prezenta hotărâre împreună cu documentaţiile aferente, întocmite în conformitate cu legislaţia în vigoare, documentaţii ce se vor întocmi prin grija SC PIEŢE SA.

